_:n3150b3ecca2641ae8b4905c09f732731xb0
<http://schema.org/articleBody>
"Povoljnije cene smeštaja i \"uzbudljiv\" meni, aduti su po kojima će se novi \"New City Hotel\" sa četiri zvezdice u Voždovoj ulici, razlikovati od svog predhodnika, hotela \"Grand\". Za samo četiri meseca hotel je nakon što ga je preuzela kompanija Tončev Grupa, čiji je vlasnik Novica Tončev iz Surdulice, renoviran i od sutra će biti dostupan za goste.\r\n\r\nU svečanoj ali ne previše protokolarnoj atmosferi večeras je u centru Niša zablistao novi hoteli sa znatno većim kapacitetima od svog prethodnika. Prijatelji  i poslovni partneri, ljudi iz sveta politike, kulture i sporta čestitali su porodici Tončev na otvaranju ovog objekta.\r\n\r\nNovica Tončev ističe veliku podršku supruge Lidije, sinova Stanislava i Vladoslava i oca Stojana za napredak u poslu i novim izazovima. Godinama je u svetu biznisa ali i politike a ugostiteljstvo je samo još jedna oblast u kojoj veruje da će se dokazati.\r\n\r\n\"Nije uvek sve u parama da bi čovek nešto napravio. Treba imati i hrabrost da se upustite u oživljavanju nečega što je bilo na rubu propasti. Na sudu sam od hotela dobio samo zidove i prozore, sve ostalo smo morali da obnovimo. Uložili smo milion i po evra ali verujem u tim koji radi za mene. Svi koji su radili u hotelu \"Grand\" sam zadržao jer nisu bili uzrok lošeg poslovanja, ističe Tončev.\r\n\r\n\"Zahvalan sam porodici Tončev što su odlučili da investiraju u ovaj objekat i učine ga dostupnim gostima. Podržaćemo sve što je dobro za ovaj grad jer nam znači svako radno mesto. Osećam se prijatno i opušteno iako sam imao naporan dan. Ovakve slike ćemo sve češće slati iz Niša, kazao je gradonačelnik Darko Bulatović koji je otvorio hotel.\r\n\r\nO značaju hotela za razvoj turističke ponude grada govorio je Uroš Parlić, direktor Turističke  organizacije Niša. On je podsetio da je \"turizam u Nišu stariji od svih nas\" i da je prvi \"Karavan saraj\" izgrađen 1516.godine.\r\n\r\n\"Niš se već pet vekova razvija kao tolerantan i multikulturan grad, pre svega rodni grad rimskih careva i vladara. Verujem da je turizam grana koja spaja ljude i promoviše normalnu Srbiju i Niš na koje je svet skoro bio zaboravio ali nam se zadnjih godina gosti vraćaju, kazao je Parlić.\r\n\r\nSam hotel trenutno raspolaže sa 50 smeštajnih jedinica, dok je do kraja godine planirano proširenje kapaciteta na ukupno 70 soba i apartmana i otvaranje New City Spa centra.\r\n\r\n\"Kao što se može naslutiti iz zvaničnog naziva hotela značajan akcenat će biti stavljen na hotelski À la carte restoran koji priprema veoma uzbudljiv meni koji je osmislio Dalibor Isailović, potpuno drugačiji od onoga što se može pronaći u Nišu.\r\n\r\nSasvim je sigurno da će ovaj restoran biti veoma zanimljiv i Nišlijama, koji će ovde moći da doručkuju, popiju kafu sa poslovnim partnerima ili provedu divno veče sa voljenom osobom, predstavlja nam Nenad Rokvić, menadžer hotela.\r\n\r\nOn dodaje da je velika svečana sala hotela biće idealno mesto za organizovanje različitih proslava, skupova, balova, koktela i ostalih događaja.\r\n\r\n\"Ipak, New City Hotel &amp; Restaurant akcenat će staviti i na poslovne goste, odnosno biznis turiste. Pored stabilne besplatne Wi-Fi internet konekcije, poslovni turisti će imati na raspolaganju niz drugih usluga i pogodnosti, kao i korišćenje kancelarija za sastanke. Posebna pažnja posvećena je organizaciji konferencija i ostalih korporativnih skupova, dodaje Rokvić.\r\n\r\nOrganizatorima ovih događaja na raspolaganju je izuzetno tehnički opremljena konferencijska sala hotela, sa mogućnostima za simultano prevođenje, i osobljem hotela koje će se pobrinuti za celokupnu organizaciju događaja u hotelu.\r\n\r\nNataša Janjić, menadžer smeštaja kaže da su mislili na sve kategorije gostiju i da imaju i sobe za osobe sa invaliditetom.\r\n\r\nInače, cena noćenja u dvokrevetnoj sobi sa doručkom je 68 evra.\r\n\r\n\"New City Hotel &amp; Restaurant će se u startu kandidovati za epitet najboljeg u gradu, o čemu će konačnu ocenu dati gosti.\r\n\r\nBez sumnje je, međutim, da će hotel imati veoma zapažano mesto na turističkoj mapi Niša i juga Srbije, kažu u menadžmentu hotela."
<https://magazinsana.rs/toncev-grupa-otvorila-novi-gradski-hotel-u-centru-nisa-foto/>